|  |
| --- |
|  |
| **Republika e Kosovës****Republika Kosova-Republic of Kosovo*****Qeveria–Vlada-Government******Ministria e Punës dhe Mirëqenies Sociale - Ministarstva Rada i Socialne Zastitne******-Ministry of Labour and Social Ëelfare*** |

RAPORT NGA PROCESI I KONSULTIMIT PUBLIK PËR HARTIMIN E PROJEKT UDHËZIMIT ADMINISTRATIV PËR RREGULLIMIN DHE PËRCAKTIMIN E KRITEREVE DHE PROCEDURAVE PËR REGJISTRIMIN E ORGANIZATAVE SINDIKALE

**Hyrja/sfondi**

Ministria e Punës dhe Mirëqenies Sociale, në bazë të Planit të brendshëm të punës, ka paraparë nxjerrjen e Projekt Udhëzimit Administrativ për rregullimin dhe përcaktimin e kritereve dhe procedurave për regjistrimin e organizatave sindikale.

Ministria e Punës dhe Mirëqenies Sociale, si organ përgjegjës për regjistrimin e organizatave sindikale, gjatë punës në praktikë ka hasur në disa probleme që i kanë përcjellur organizatat sindikale pas regjistrimit, kryesisht në mungesë të lëshimit të çertifikatave për hapjen e llogarive bankare të tyre, pasi që Udhëzimi aktual nuk e ka rregulluar këtë çështje.

Problem tjetër që na ka përcjellur gjatë procedurës së regjistrimit, konkretisht pas kërkesave të organizatave sindikale për ndryshimin e emrit dhe udhëheqjes sindikale, ka qenë vendosja me 2/3 e anëtarëve që kanë marrë pjesë në kuvendin e parë të regjistruar në MPMS. Në raste të tilla kemi pasur shumë problem gjatë vendosjes pasi që në disa raste disa nga anëtaret e organizatave sindikale janë pensionuar, disa kanë ndërruar vendin e punës si dhe disa nga ta kanë vdekur.

Gjithashtu udhëzimi aktual nuk e ka rregulluar mirë çështjen e përgjegjësive të organizatave sindikale dhe organit përgjegjes të Ministrisë pas regjistrimit dhe kjo na ka penguar që ta dim saktësisht se cilat organizata sindikale janë aktive edhe pas regjistrimit.

Për këtë qëllim, Ministria e Punës dhe Mirëqenia Sociale, ka filluar procesin për nxjerrjen e këtij udhëzimi, si shumë të rëndesishëm për regjistrimin dhe fuqizimin e organizatave sindikale.

Fillimisht Ministria ka nxjerr vendimin për caktimin e personit përgjegjës për hartimin e Projekt Udhëzimit Administrativ për rregullimin dhe përcaktimin e kritereve dhe procedurave për regjistrimin e organizatave sindikale.

**Ecuria procesit të konsultimit**

Projektudhëzimi Administrativ për rregullimin dhe përcaktimin e kritereve dhe procedurave për regjistrimin e organizatave sindikale është dërguar në konsultime paraprake sipas nenit 7 të Rregullores së Punës së Qeverisë, tek Agjencioni për Barazi Gjinore, Sekretariati Koordinues i Qeverisë, Zyra për Planifikim Strategjik, Zyra Ligjore e Zyrës së Kryeministrit, Zyra për Qeverisje të Mirë, Ministria e Financave, Ministria e Integrimeve Ekonomike, Ministria për Drejtësi, Ministria për Administratë Publike, Ministria e Administratës së Pushtetit Lokal, Ministria për Zhvillim Ekonomik, Ministria për Komunitete dhe Kthim, Ministria për Integrim Evropian, Sekretariati Koordinues i Këshillit Konsultativ për Komunitete, Avokati i Popullit, etj.

Pas kalimit të afatit të konsultimeve paraprake, nuk kemi pranuar asnjë koment nga këto institucione.

Me 15 tetor 2020, Ministria e Punës dhe Mirëqenies Sociale ka plasuar në platformën online të Qeverisë për konsultim publik Projekudhëzimin Administrativ për rregullimin dhe përcaktimin e kritereve dhe procedurave për regjistrimin e organizatave sindikale, afati i përfundimit të komenteve ka qenë data 04 nëntor 2020.

Përveq plasimit në platformën online, duke pasur parasysh se organizatat sindikale janë palët kryesore të interesit në këtë Projektudhëzim, disa prej tyre i kemi konsultuar në takime individuale dhe shumicës së organizatave sindikale u është dërguar edhe përmes emailit.

Komente kemi pranuar nga Federata e sindikatave të Shëndetësisë së Kosovës, nga Sindikata e pavarur e Komunikacionit dhe Lidhjeve të Kosovës dhe nga Sindikata e Bashkuar e Arsimit, Shkencës dhe Kulturës. Komentet janë pranuar me shkrim.

Për të parë procesin e detajuar të konsultimeve publike, më poshtë gjeni të dhënat:

|  |  |  |
| --- | --- | --- |
| Metodat e Konsultimit | Datat/kohëzgjatja | Numri i pjesmarrësve/kontribuesve |
| 1. Konsultimet paraprake me shkrim / në mënyrë elektronike
 | 08.10 2020 deri më28.10.2020 15 ditë pune | 0 |
| 1. Publikimi në ueb faqe/Platforma elektronike
 | 15.10.2020 deri me04.11.202015 ditë pune | 3 |

**Përmbledhje e kontributeve të pranuara gjatë procesit të konsultimit**

Kontributet nga palët e interesit gjatë procesit të konsultimit të Projektudhëzimi Administrativ për rregullimin dhe përcaktimin e kritereve dhe procedurave për regjistrimin e organizatave sindikale kanë dhënë këto organizata sindikale:

1. Federata e Sindikatave të Shëndetësisë së Kosovës;
2. Sindikata e pavarur e Komunikacionit dhe Lidhjeve;
3. Sindikata e Bashkuar e Arsimit, Shkencës dhe Kulturës;

**Hapat e ardhshëm**

Projektudhëzimi Administrativ për rregullimin dhe përcaktimin e kritereve dhe procedurave për regjistrimin e organizatave sindikale është finalizuar. Në draftin final janë përfshirë komentet/propozimet e pranuara. Tabela me komentet dhe përgjigjet në komente është finalizuar dhe ajo do të publikohet në platformën online për konsultimet me publikun.

Projektudhëzimi Administrativ për rregullimin dhe përcaktimin e kritereve dhe procedurave për regjistrimin e organizatave sindikale gjatë ditëve në vijim do të procedohet për miratim nga Ministri i MPMS-së.

Shtojca – Tabela e detajuar e komenteve në Projektudhëzimi Administrativ për rregullimin dhe përcaktimin e kritereve dhe procedurave për regjistrimin e organizatave sindikale:

|  |  |  |  |
| --- | --- | --- | --- |
| Emri i i organizatës /individit | Koment i i organizatës /individit | Përgjigja nga MinistriaE pranuar plotësishtE pranuar pjesërisht E refuzuar | Sqarim nga Ministria (veçanërisht arsyet për të mos pranuar komente të caktuara) |
| Sindikata e Bashkuar e Arsimit, Shkencës dhe Kulturës (SBASHK) | Ky udhëzim Administrativ ka për qëllim rregullimin e kushteve dhe kritereve që duhet t’i plotësojnë organizatat sindikale për tu regjistruar dhe funksionuar pas regjistrimit si dhe përcaktimin e procedurave për regjistrimin apo ç’regjistrimin e tyre nga organi përgjegjës i MPMS.Shoqata sindikale, si njësi themelore organizative e organizimit sindikal, mund të regjistrohet në MPMS, nëse ka së paku 10 (dhjetë) anëtarë sindikal të anëtarësuar në mënyrë vullnetare në të dhe dëshiron ta zhvilloj veprimtarinë si e pavarur nga ndonjë Federatë sindikale.Federata sindikale, mund të regjistrohet në MPMS, nëse në kuadër të saj ka së paku 2 (dy) shoqata sindikale të veprimtarisë së njëjtë ose të ngjashme, të regjistruara më parë në MPMS, anëtarësia e të cilave është së paku 10% e të punësuarëve në sektorin përkatës. Federata sindikale e regjistruar ne MPMS mund të pranoj shoqata sindikale në përbërjen e vetë por duhet te jenë te njëjtës veprimtari me atë qe ka fituar regjistrimin.  Konfederata sindikale, mund të regjistrohet në MPMS, nëse në kuadër të saj veprojnë së paku 2 (dy) federata sindikale të veprimtarive të ndryshme, të regjistruara më parë në MPMS, anëtarësia e të cilave është së paku 10% e të punësuarve në nivel Konfederata. Konfederata sindikale e regjistruar në MPMS mund të pranoj Federata sindikale në përbërjen e saj edhe pas regjistrimit.Organizatat sindikale mund ta fillojnë dhe zhvillojnë aktivitetin e vet, si dhe ta rritin përbërjen e vetë, vetëm pasi të jenë regjistruar në MPMS.Dokumentin për emërtimin e shoqatës, i cili nuk duhet të jetë i njejtë me shoqatat e regjistruara më parë në MPMS, apo ndonjë shoqate sindikale në përberje të Federatë, selinë dhe logon e shoqatës.Ministria në raste të caktuara, benë verifikimin e deklaratave të anëtarëve sindikal gjatë aplikimit.Në rast se ekziston një shoqatë sindikale e regjistruar në MPMS apo në federatë sindikale të regjistruar më parë në MPMS, nga e njëjta organizatë, shoqata që aplikon për regjistrim duhet të prezantojë deklaratat për ç ‘anëtarësim të anëtarëve që kanë qenë anëtarë në shoqatën paraprake dhe deklaratat për anëtarësim në shoqatën e re.Shoqatat sindikale, Federatat dhe Konfederatat e regjistruara para hyrjes ne fuqi të këtij UA të cilat kanë vendimin e regjistrimit në afat prej 15 ditësh pajisen me çertifikatën e regjistrimit |

|  |
| --- |
|  |

E pranuar E pranuar E pranuar E refuzuarE refuzuar E pranuar E pranuarE refuzuar  | Kjo çështje mendojmë që nuk ka nevojë të përfshihet në këtë udhëzim, pasi që në Ligjin për Organizimin Sindikal thuhet se anëtarësimi në organizatat sindikale është vullnetar**.** Rritja e anëtarësisë sindikale është qëllimi kryesor i tyre dhe anëtarësia mund të rritet para dhe pas regjistrimit, prandaj nuk është e nevojshme të trajtohet me këtë Udhëzim**.**Pas hyrjes në fuqi të këtij Udhëzimi Administrativ, të gjitha organizatat sindikale të regjistruara deri më tani, do të paraqesin kërkesat e tyre për ri-regjistrim, prandaj ky koment nuk pranohet. |
| Sindikata e pavarur e Komunikacionit dhe Lidhjeve të Kosovës (SPKLK) | Lidhur me ndryshimin e emrit dhe udhëheqjes sindikale, tek procesverbali **SPKLK**  propozon që për këtë çështje duhet të vendoset me dy të tretat e organit më të lartë të Organizatës Sindikale si në vijim:-Për Shoqata Sindikale 2/3 e Kuvendit të sajë,- Për Fedaratat(Degët) Sindikale 2/3 e Kuvendit të sajë dhe - Për BSPK-ën 2/3 e delegatëve të Kongresit.Një çështje mjaftë e rëndësishme e që është e rregulluar me Ligjin mbi Organizimin Sindikal Nr. 04-L-011 përmes Nenit 17 **“E Drejta e Përfaqësimit”**, ka mbet jashtë trajtimit të kësaj Rregulloreje, duke pas parasyshë se një prej aktiviteteve kryesore përmes së cilës Organizatat Sindikale i realizojnë kerkesat dhe shqetësimet e tyre është Dialogu Social, që zhvillohet në KES, si organi më i lartë, andaj e drejta e përfaqësimit duhet patjetër të trajtohet dhe rregullohet me këtë rregullore. |

|  |
| --- |
|   |

E pranuar E refuzuar | MPMS, konstaton se ky Udhëzim Administrativ nuk e trajton këtë çështje, ngase me këtë Udhëzim trajtohet vetëm çështja e regjistrimit e jo e përfaqësimit. |
| Federata e sindikatave të Shëndetësisë së Kosovës (FSSHK) |  Personi udhëheqës i organizatës sindikale; shoqatës, federatës apo konfederatës, duhet të parashtroj deklaratë me shkrim bazuar në Ligjin mbi Organizimin sindikal, se nuk është i zgjedhur apo i emëruar në pozita udhëheqëse menaxheriale, nuk është pjesë e strukturave udhëheqëse në parti politike, apo ndonjë formë tjetër të organizimit e cila mund të konsiderohet konflikt interesi.Pas mbarimit të afatit të ankesave dhe procedurave administrative brenda organizatës sindikale mbi zgjedhjen e udhëheqësisë sindikale, organizata sindikale në afat prej 30 ditësh duhet të njoftojë MPMS-në, në lidhje me ndryshimet në udhëheqjen sindikale.FSSHK- kërkon që MPMS të mos regjistroj dy Federata nga i njejti sektor.Konfirmimi i regjistrimit mund të bëhet edhe përmes postës elektronike andaj nuk e shohim të nevojshëm, mjafton Vendimi dhe çertifikata e regjistrimit. |

|  |
| --- |
|  |

E pranuarE pranuar E refuzuarE refuzuar | Se Sipas ligjit për Organizimin Sindikal, Qeveria nuk mund të ndërhyje në çështjet e brendshëm sindikale dhe në anën tjetër në mënyrë të specifikuar janë paraparë kushtet dhe kriteret për regjistrimin e organizatave sindikale.Mos pranimin e këtij komenti MPMS e arsyeton se Konfirmimi është paraparë t’i lëshohet organizatave sindikale, vetëm në rastet kur ato e kërkojnë. |
|  |  |  |  |